হরিকলস, ভোগশাইল, সৈয়দপুর সদুরগাঁও, বরইগাঁও, মজলিস ভোগশাইল, বিদায়সুলপানি, চান্দশীর কাপন, সরুয়ালা, তাজপুর, ভাটশালা, গন্ধারকাপন, পশ্চিম শ্বাসরাম, আলাপুর, জাহারগাঁও, ইকবালপুর, ধীতপুর, রহিমপুরসহ আরো ৫/৬টি গ্রামের সৌখিন মানুষ এ উৎসবে অংশ গ্রহন করেন।  জানাগেছে, দীর্ঘদিন পর মাদাইবিলে পলো বাওয়া উৎসব পালন করা হয়েছে। এক সময় প্রতি বছর পলো বাওয়া উৎসবের আয়োজন ছিল নিয়মিতভাবে। কিন্তু কালের পরিক্রমার এ উৎসব হারিয়ে যায় মধ্য খানে। আবার পূর্ব পুরুষের নিয়মিত প্রচলনটি ধশুরু করা হয়েছে পলো বাওয়া উৎসবের।  একত্রিতভাবে প্রায় ১৮/২০টি গ্রামের মানুষের মিলন মেলায় পরিণত হয়েছিল মাদাই বিল। এই মিলন মেলায় আনন্দিত সবাই। সব বয়সি মানুষ পলো বাওয়া উৎসবে অংশ নিয়েছিলেন। এটাই হচ্ছে সবচেয়ে মজার ব্যাপার। যে আনন্দ, হাসি দীর্ঘদিন পরে হলেও ঘটেছিল পলো বাওয়া উৎসবে গতকাল মাদাই বিলে।  এ ব্যাপারে হরিকলস গ্রামের মো. সোনা মিয়া বলেন, আমরা বিলের রনাবেনের দায়িত্ব পালন করে আসছি। প্রতি বছর আমাদের বেশ কয়েকটি গ্রামের মানুষ একত্রিত হয়ে পলো দিয়ে মাছ শিকার করি। এ ঐতিহ্য আমাদের অনেক পুরনো। বিলে সব সময় মাছ পাওয়া যায়।  ভোগশাইল গ্রামের ওয়াহাব আলী  বলেন, আমি খুব খুশি হয়েছি একসাথে বেশ কয়েকটি গ্রামের মানুষ মিলে পলো বাওয়া উৎসবে অংশ নেওয়ায়। আলাদা মজা হয়েছে এ উৎসবের মধ্য দিয়ে। প্রতি বছর এ উৎসব পালন করা হয়।